Ο **Ρενέ Χένρικσεν** (γεννημένος στις 27 Αυγούστου 1969) είναι Δανός πρώην επαγγελματίας ποδοσφαιριστής που έπαιξε ως αμυντικός για τη δανική ΑΒ Κοπεγχάγης και τον Παναθηναϊκό. Ο Χένρικσεν έχει 66 συμμετοχές με την εθνική ομάδα της Δανίας και εκπροσώπησε τη χώρα του σε δύο Παγκόσμια Κύπελλα και δύο Euro. Αυτή τη στιγμή είναι σκάουτερ του Παναθηναϊκού.

Καριέρα
-------

Γεννημένος στο Γκλόστραπ, ο Χέρινκσεν έκανε τα πρώτα του βήματα στην, εννέα φορές πρωταθλήτρια Δανίας, ΑΒ Κοπεγχάγης το 1988. Η ΑΒ προβιβάστηκε στο πρωτάθλημα της Δανίας το 1996 και ο Χένρικσεν καθιερώθηκε βασικός, θεωρώντας τότε τον παίκτη, ως ένας από τους καλύτερους αμυντικούς στο πρωτάθλημα. Από τη θέση του κόφτη, η κομψότητα, η τεχνική και η προσμονή του τον έκαναν αποτελεσματικό και δυνατό οργανωτή της άμυνας της ΑΒ. Ο προπονητής της ΑΒ, Κρίστιαν Άντερσεν, ανακήρυξε τον Χένρικσεν ως τον «καλύτερο κόφτη της Δανίας» και τον Μάρτιο του 1998 κλήθηκε στην εθνική ομάδα της Δανίας από τον προπονητή της εθνικής ομάδας Μπο Γιόχανσον. Έκανε το ντεμπούτο του σε φιλικό αγώνα εναντίον της Σκωτίας, όπου η ομάδα του κέρδισε με 1-0, μπαίνοντας ως αλλαγή στο ημίχρονο, αντικαθιστώντας τον Τζέικομπ Λάρσεν. Ο Χένρικσεν ήταν στις κλήσεις της Δανίας για το Παγκόσμιο Κύπελλο του 1998, αν και δεν έπαιξε κανένα παιχνίδι στο τουρνουά.

Κέρδισε το βραβείο "Danish Cup Fighter" όταν η AB κατέκτησε το Κύπελλο Δανίας το 1999, κατακτώντας τρόπαιο για πρώτη φορά, μετά από 32 χρόνια. Με ένα χρόνο να απομένει στο το συμβόλαιό του, έφυγε από την ΑΒ το καλοκαίρι του 1999, μετά από έντεκα χρόνια που αγωνίστηκε για τον σύλλογο. Μετακόμισε στην Ελλάδα για να παίξει στον Παναθηναϊκό, με τους πράσινους να δείνουν 20 εκατομμύριες Δανικές κορόνες στον Δανικό σύλλογο.  Την ίδια χρονιά, καθιερώθηκε στην εθνική ομάδα της Δανίας και εκπροσώπησε τη Δανία στο Ευρωπαϊκό Πρωτάθλημα του 2000, όπου έπαιξε και στους τρεις αγώνες που έδωσε η Δανία στην διοργάνωση. Στη συνέχεια, έλαβε το βραβείο του Δανού παίκτη της χρονιάς για το 2000. 

Μαζί του στον Παναθηναϊκό ήταν και ο Δανός πρώην παίκτης της ΑΒ, Γιαν Μίκαελσεν το 2001 και οι δύο παίκτες ήταν σημαντικά κομμάτια στην πορεία του Παναθηναϊκού στο Τσάμπιονς Λιγκ. Πιο συγκεκριμένα, ο σύλλογος έφτασε στα προημιτελικά του Τσάμπιονς Λιγκ 2001-2002, πριν αποκλειστεί από την ισπανική Μπαρτσελόνα.  Ο Χένρικσεν ήταν σημαντικό μέρος της εθνικής ομάδας στο Παγκόσμιο Κύπελλο του 2002, όπου η Δανία έφτασε στη φάση των 16 της διοργάνωσης. Μετά το τουρνουά, ο αρχηγός της ομάδας Γιαν Χάιντζε αποσύρθηκε από την εθνική ομάδα και ο Χένρικσεν έγινε ο νέος αρχηγός της Δανίας. Για την θέση αυτή, επιλέχτηκε από τον προπονητή της εθνικής ομάδας του, Μόρτεν Όλσεν. 

Η σεζόν 2003–04 ήταν η πιο επιτυχημένη χρονιά του Χένρικσεν στον Παναθηναϊκό, καθώς ο σύλλογος έπσασε το επταετές σερί κατακτήσεων του αιώνιου αντιπάλου του, Ολυμπιακού, αφού κέρδισε το ελληνικό πρωτάθλημα του 2004.  Ο Παναθηναϊκός κατέκτησε και το Κύπελλο Ελλάδας το 2004 νικώντας τον Ολυμπιακό με 3-1 στον τελικό και ολοκλήρωσει τοντάμπλ εκείνης της σεζόν. Ο Χένρικσεν έπαιξε και στα τέσσερα παιχνίδια της Δανίας στο Ευρωπαϊκό Πρωτάθλημα του 2004, και έτσι τελείωσε την καριέρα του στην εθνική ομάδα.  Έπαιξε συνολικά 66 διεθνής αγώνες, εκ των οποίων οι 25 ήταν ως αρχηγός. Παρόλο που δεν σκόραρε κανένα γκολ, το κομψό στυλ παιχνιδιού του τον έκανε σημαντικό σκέλος της εθνικής του. Αξιοσημείωτο το γεγονός, ότι δέχθηκε μόλις δύο κίτρινες κάρτες κατά τη διάρκεια της καριέρας του στην εθνική ομάδα. 

Το καλοκαίρι του 2005, ο Χένρικσεν επέστρεψε στην ΑΒ, που αγωνιζόταν τότε στο πρωτάθλημα της δεύτερης κατηγορίας Δανίας. Βοήθησε την ομάδα να αποφύγει τον υποβιβασμό τη σεζόν 2005–06, πριν τελειώσει την καριέρα του το καλοκαίρι του 2006.

Τίτλοι
------

**ΑΒ Κοπεγχάγης**

* Κύπελλο Δανίας : 1999

**Παναθηναϊκός**

* Σούπερ Λιγκ Ελλάδας : 2004
* Κύπελλο Ελλάδας : 2004

**Ατομικοί**

* Δανός παίκτης της χρονιάς: 2000

Παραπομπές
----------

1. ↑  «Ρενέ Χένρικσεν: Το «κομπιούτερ» του Παναθηναϊκού και η μάχη της ζωής του». *Menshouse.gr*. Ανακτήθηκε στις 8 Ιουλίου 2022.
2. ↑  «Top-10: Oι καλύτερες μεταγραφές ξένων στην ιστορία του Παναθηναϊκού (pics&vids)». *Prasinoforos.gr* (στα Αγγλικά). Ανακτήθηκε στις 8 Ιουλίου 2022.
3. ↑  «Ρενέ Χένρικσεν». *Balla.com.cy* (στα Αγγλικά). 27 Αυγούστου 2018. Ανακτήθηκε στις 8 Ιουλίου 2022. [*νεκρός σύνδεσμος*]
4. ↑  «9 Απριλίου 2002 : Όταν ο Παναθηναϊκός άγγιξε τα ημιτελικά του Champions League». *in.gr*. 9 Απριλίου 2021. Ανακτήθηκε στις 8 Ιουλίου 2022.
5. ↑  Πάππας, Δημήτρης (11 Μαΐου 2019). «Ο Ρενέ Χένρικσεν έπαιξε την καλύτερη άμυνα της ζωής του». *KateriniSport.gr*. Ανακτήθηκε στις 8 Ιουλίου 2022.
6. ↑  «Πέρασε από την Τούμπα, παίρνει το πρωτάθλημα ο Παναθηναϊκός». *in.gr*. 25 Απριλίου 2004. Ανακτήθηκε στις 8 Ιουλίου 2022.
7. ↑  Newsroom. «Πισω απο τις Καμερες | Η ΚΑΘΗΜΕΡΙΝΗ». *www.kathimerini.gr*. Ανακτήθηκε στις 8 Ιουλίου 2022.
8. ↑  «René Henriksen - Player profile». *www.transfermarkt.com* (στα Αγγλικά). Ανακτήθηκε στις 8 Ιουλίου 2022.

Εξωτερικοί σύνδεσμοι
--------------------

* Το προφίλ της εθνικής ομάδας της Δανίας
* Ρενέ Χένρικσεν στην ιστοσελίδα National-Football-Teams.com